CELEX: 32006R0463
Language: et
Date: 2006-03-21
Title: Komisjoni määrus (EÜ) nr 463/2006,  21. märts 2006 , millega kehtestatakse 2006. aastaks erand määrustest (EÜ) nr 596/2004 ja (EÜ) nr 633/2004 seoses ekspordilitsentside väljaandmise kuupäevaga muna- ja kodulinnulihasektoris

22.3.2006   
            
            
               ET
            
            
               Euroopa Liidu Teataja
            
            
               L 83/3
            
         
      KOMISJONI MÄÄRUS (EÜ) nr 463/2006,
   21. märts 2006,
   millega kehtestatakse 2006. aastaks erand määrustest (EÜ) nr 596/2004 ja (EÜ) nr 633/2004 seoses ekspordilitsentside väljaandmise kuupäevaga muna- ja kodulinnulihasektoris
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 29. oktoobri 1975. aasta määrust (EMÜ) nr 2771/75 munaturu ühise korralduse kohta, (1) eriti selle artikli 3 lõiget 2,
   võttes arvesse nõukogu 29. oktoobri 1975. aasta määrust (EMÜ) nr 2777/75 kodulinnulihaturu ühise korralduse kohta, (2) eriti selle artikli 3 lõiget 2,
   ning arvestades järgmist:
   
               (1)
            
            
               Komisjoni määruse (EÜ) nr 596/2004 (millega kehtestatakse ekspordilitsentside süsteemi üksikasjalikud rakenduseeskirjad munasektoris) (3) artikli 3 lõikega 3 ja komisjoni määruse (EÜ) nr 633/2004 (millega kehtestatakse ekspordilitsentside süsteemi üksikasjalikud rakenduseeskirjad kodulinnuliha sektoris) (4) artikli 3 lõikega 3 nähakse ette, et ekspordilitsentsid antakse välja litsentsitaotluste esitamisele järgneva nädala kolmapäeval, tingimusel et komisjon ei ole selle aja jooksul võtnud erimeetmeid.
            
         
               (2)
            
            
               Võttes arvesse 2006. aasta riigipühasid ja sellest tulenevalt Euroopa Liidu Teataja ebakorrapärast väljaandmist, on ajavahemik taotluste esitamise ja litsentside väljaandmise vahel tõhusa turukorralduse tagamiseks liiga lühike. Seda ajavahemikku tuleks seetõttu pikendada.
            
         
               (3)
            
            
               Käesoleva määrusega ettenähtud meetmed on kooskõlas kodulinnuliha- ja munaturu korralduskomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Erandina määruse (EÜ) nr 596/2004 artikli 3 lõikest 3 ja määruse (EÜ) nr 633/2004 artikli 3 lõikest 3 antakse litsentsid 2006. aastal välja käesoleva määruse lisas sätestatud kuupäevadel.
   Seda erandit kohaldatakse tingimusel, et enne eespool nimetatud väljaandmise kuupäeva ei ole võetud ühtegi määruse (EÜ) nr 596/2004 artikli 3 lõikes 4 ja määruse (EÜ) nr 633/2004 artikli 3 lõikes 4 osutatud erimeedet.
   Artikkel 2
   Käesolev määrus jõustub kolmandal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 21. märts 2006
      
         
            Komisjoni nimel
         
         
            komisjoni liige
         
         Mariann FISCHER BOEL
         
      
   
   
      (1)  EÜT L 282, 1.11.1975, lk 49. Määrust on viimati muudetud määrusega (EÜ) nr 1913/2005 (ELT L 307, 25.11.2005, lk 2).
   
      (2)  EÜT L 282, 1.11.1975, lk 77. Määrust on viimati muudetud määrusega (EÜ) nr 1913/2005.
   
      (3)  ELT L 94, 31.3.2004, lk 33. Määrust on muudetud määrusega (EÜ) nr 1475/2004 (ELT L 271, 19.8.2004, lk 31).
   
      (4)  ELT L 100, 6.4.2004, lk 8. Määrust on muudetud määrusega (EÜ) nr 1498/2004 (ELT L 275, 25.8.2004, lk 8).
   
      LISA
      
                  Litsentsitaotluste esitamise ajavahemik
               
               
                  Väljaandmise kuupäev
               
            
                  10.–14. aprill 2006
               
               
                  20. aprill 2006
               
            
                  24.–28. aprill 2006
               
               
                  4. mai 2006
               
            
                  1.–5. mai 2006
               
               
                  11. mai 2006
               
            
                  29. mai–2. juuni 2006
               
               
                  8. juuni 2006
               
            
                  7.–11. august 2006
               
               
                  17. august 2006
               
            
                  23.–27. oktoober 2006
               
               
                  3. november 2006
               
            
                  18.–22. detsember 2006
               
               
                  28. detsember 2006
               
            
                  25.–29. detsember 2006
               
               
                  5. jaanuar 2007